המופלאה: הרפתקאות ליידי באג – דמויות
משפחות > משפחת אגרסט - גרהם דה ונילי - פאת'ום (משפחתם של אדריאן ופליקס)

נטלי סנקואור / מאיורה / קטליסט / ספארי (תמי ברק): העוזרת האישית של גבריאל אגרסט, יד ימינו, לפי איך שזה נראה היא ממלאת את המקום של אמא של אדריאן מאז שהיא נעלמה, היא דואגת לסדר וארגון בחייו של אדריאן, כי גבריאל לא מראה את אהבתו לאדריאן, פועלת לרוב לפי הוראותיו של גבריאל אגרסט, ורק לעיתים נדירות מפירה את הוראותיו, בדרך כלל כדי לעזור לו. מחזיקה במופלא הטווס, שמאפשר לה להפוך למאיורה. כוח העל של מאיורה הוא ליצור אמוק, נוצת טווס בעל כוח יצירה שיכול ליצור חפצים שיכולים להגן על אנשים מרגשות שליליים, או להפך: לעזור לאנשים שהשתלט עליהם אקומה, ולשמש כנשק או כלי עזר בידם. מופלא הטווס פגום, וכל שימוש בו פוגע בנטלי, וגורם לה לחלות. הופכת לנבלת העל קאטליסט בעונה 2 וגם בעונה 3 וכוחה היה לשכפל את כוחו של עש לילה. בתחילת עונה 5 רבה עם גבריאל אגרסט ומפסיקה לעזור לו להציל את אמילי ואותה בגלל האובססיה שלו לחיפושית וחתול שחור. בעונה 5 משתלט עליה אקומה בשנית והיא הופכת לסאפרי. הסיוט שלה זה שגבריאל יאחד את המופלאים ויביע משאלה רעה. התאהבה בגבריאל אגרסט. נפטרה בסוף עונה 5 בשל שימושה במופלאה הטווס וחזרה לחיים בעקבות המשאלה של גבריאל. מרינט מגלה לה את זהותה כחיפושית בספיישל לונדון והיא עוזרת לה למצוא את כל הסממנים של מונרך באחוזה כמו גם למצוא את אדריאן ולשחרר אותו. החל מעונה 6 היא הבעלים החוקיים של אדריאן לאחר שהתייתם.
פליקס פאת'ום / פליירמידבל / ארגוס (החל מעונה 3) (דור סרוגו): בן דודו של אדריאן ובן הזוג של קאגמי בהמשך עונה 5, רוצה את טבעת הנישואים של דודו גבריאל אגרסט מפניי שהיא חשובה מאוד לאימו ופריט יקר של משפחת ואנהילי. גילה שגבריאל הוא "עש אפלולי", קיבל את מופלא הכלב והפך לפליירמידבל בפרק האחרון של עונה 4, וגבריאל נתן לו את מופלא הטווס בתמורה לטבעת הנישואין שלו ושל אמילי וכל המופלאים (מלבד החיפושית והחתול השחור). שאל את מופלא הכלב פעם אחת כדי להפוך לפליירמידבל ולעזור להציל את פריז. כוח העל שלו הוא לגעת עם הכדור שלו בחפץ מסוים ואז להחזיר אותו לידיו. בעונה החמישית בסוף פרק "השתכפלות" ענד את מופלא הטווס לראשונה. בפרק "רגש" השתמש לראשונה במופלא הטווס והפך לארגוס כדי להילחם בחיפושית ובחתול השחור. ובפרק "יומרה" הוא וקגאמי יצאו לראשונה לאחר שעקב אחריה בסתר. בפרק "ייצוג" שניהם מנסים לגלות למרינט על סיפורם של אדריאן ופליקס תוך כדי שקגאמי מספרת לפליקס מי זו החיפושית. בפרק "יומרה" מתגלה שהוא מפלצת רגש.
שומר הראש של אדריאן / גורילה / גוריזילה (סער בדישי): שומר הראש של אדריאן (המכונה גם "גורילה" על ידי אדריאן), הנהג והמלווה שלו. תומך באהבה בין אדריאן ומרינט ואף עוזר לאדריאן להתקרב אליו בפרקים "הגנה" ו-"מהפכה" בעונה החמישית.
אמילי אגרסט (פלאשבקים): אשתו של גבריאל, השתמשה במופלא הטווס הפגום ובגללו נפטרה. משאלתו של גבריאל הייתה להחזיר אותה אחרי שהשיג את המופלאים של החיפושית והחתול השחור, אך בסוף בחר להחזיר את נטלי והתאחד איתה בכך שהקריב את עצמו.
אָמלי גרהם דה ונילי (החל מעונה 3): אריסטוקרטית ואימו של פליקס, דודתו של אדריאן, ואחותה התאומה של אמילי אגרסט. יודעת שפליקס מחזיק במופלא הטווס אך מבינה זאת.
קולט פאת'ום (מוזכר ומגולם): מיליארדר אמריקאי, בעלה של אָמֶלי ואבא של פליקס. נודע כי הוא נפטר באותה שנה שאמילי אגרסט נפטרה. יצר את פליקס בעזרת מופלא הטווס השבור ונפטר עקב נסיבות אלו. שנא את בנו.
אמיל גרהם דה ונילי: אביו של אמילי ואמלי ונשוי למילי. בן מלוכה בלונדון ואדם מאוד רציני. בעונה השישית בפרק 5 מגיע לאחוזת אגרסט ברצון להחזיר למשפחתו את טבעת הנישואים של גבריאל ואמילי ולקחת בעלות על אדריאן. לא פגש את אדריאן בעבר.
מילי גרהם דה ונילי: אם לאמילי ואמלי ונשואה לאמיל. בת מלוכה בלונדון ואישה מאוד ביישנית שמעטות הפעמים בהם היא אומרת את דעתה כיוון שבעלה משתיק אותה. בעונה השישית בפרק 5 לאחר הגעתה לאחוזת אגרסט משתלט עליה אקומה והיא הופכת ל"שופטת".
גבריאלה אגרסט: בת זוגו של ג'וני, אם לגבריאל וסבתא לאדריאן. בעלת חנות צ'יפס משפחתית בפריז. בחיים לא פגשה את אדריאן ככל הנראה משום שגבריאל התבייש בהוריו.
ג'וני אגרסט: בן זוגה של גבריאלה, אב לגבריאל וסבא לאדריאן. בעל חנות צ'יפס משפחתית בפריז. הגיע לאחוזת אגרסט לקחת בעלות על אדריאן. בחיים לא פגש את אדריאן ככל הנראה משום שגבריאל התבייש בהוריו.